सन् २००१ सेप्टेम्बर ११ मा अमेरिकाको न्यूयोर्क शहरमा आतंककारी हमला भयो । ट्वीन टावर क्षणभरमै धराशायी भए र भग्नावशेषमा हजारौं मानिसहरु फसेका थिए । त्यही बेला अमेरिकी जनता स्वतस्फूर्तरुपमा अप्ठ्यारोमा परेकाहरुलाई सहयोग गर्न होमिए– त्यो संकटको धु‘वा धुलोको कत्ति पर्वाह नगरी । तर त्यही प्रदूषण र दुर्घटनाको चपेटाले कालान्तरमा धेरैलाई स्वास प्रश्वाससम्बन्धी समस्या एवं मानसिक तनाव (PTSD) ले प्रभावित ग¥यो । उनीहरु आफ्ना देशका अस्पतालमा गए, उपचारका लागि । तर आफूलाई जोखिमयुक्त वातावरणमा स्वेक्षाले राखेको भन्दै त्यहॉका इन्सुरेन्स कम्पनीले उनीहरुको उपचार खर्च गर्न मानेनन् । आफै पैसा तिरेर उपचार गर्न एउटा मध्यम वर्गीय नागरिकलाई अमेरिकामा असम्भव प्रायः हुन्छ । त्यहॉ स्वास्थ्य विमाको चलन छ ।
